რობინ ჰობი

**მარგარეტ ასტრიდ ლინდჰოლმ ოგდენი** (; დ. 5 მარტი, 1952), ცნობილი როგორც **რობინ ჰობი** და **მეგან ლინდჰოლმი** — ამერიკელი მწერალი. მას დაწერილი აქვს კომპლექტი სახელად „Realm of the Elderlings“ რომელიც შედგება ხუთი სერიისაგან. კომპლექტის პირველი წიგნი „მკვლელის შეგირდი“ (Assassin's Apprentice) გამოიცა 1995 წელს, ხოლო უკანასკნელი — „მკვლელის ბედი“ (Assassin's Fate) 2017 წელს. მისი წიგნების მილიონზე მეტი ეგზემპლარია გაყიდული. 

## ადრეული ცხოვრება
მარგარეტ ასტრიდ ლინდჰოლმი დაიბადა 1952 წლის 5 მარტს ბერკლში (კალიფორნია). ათი წლის ასაკიდან იგი იზრდებოდა ფერბენკსში (ალასკა). ოსტინი ე. ლათროპის უმაღლესი სკოლის (Austin E. Lathrop High School) დამთავრების შემდეგ იგი ერთი წლის განმავლობაში სწავლობდა დენვერის უნივერსიტეტში. სწავლის დასრულების შემდგომ ლინდჰოლმი დაბრუნდა ალასკაში. თვრამეტი წლის ასაკში იგი დაქორწინდა ფრედ ოგდენზე. ამავე წელს ისინი საცხოვრებლად გადავიდნენ ფრედის მშობლიურ ქალაქში „კოდიაკში“. 

## შემოქმედება
### შემოქმედება როგორც „მეგან ლინდჰოლმი“
ლინდჰოლმმა მისი პირველი ნაწარმოებები გაყიდა საბავშვო მაღაზიებში, სწორედ ამიტომ მწერლის კარიერის ადრეული შემოქმედება მოიცავს საბავშვო ლიტერატურას. თავდაპირველად ლინდჰოლმის ნაწარმოებები გამოჩნდა ისეთ მაღაზიებში, როგორიცაა: „Humpty Dumpty“, „Jack and Jill“ და „Highlights for Children“. მან ასევე შეიმუშავა საგანმანათლებლო მასალა, მოკლე ტექსტური ნამუშევრებით შექმნა სპეციალური ლექსიკური სია, რომელიც გამოყენებულია როგორც „SRA“-ს (Science Research Associates) პროგრამირებული კითხვის მასალა. 

1970-იან წლებში ლინდჰოლმმა დაიწყო მოკლე ნაწარმოებების წერა ფანტასტიკის ჟანრში. მისი პირველი გაყიდვადი ნაწარმოები ფანტასტიკის ჟანრში იყო "Bones for Dulath", რომელიც გამოჩნდა 1979 წელს. სწორედ ამ ანთოლოგიის მეშვეობით მოხდა მისი განმეორებადი პერსონაჟების გის და ვანდიენის გამოჩენა. იგი გამოცემულია DAW Books-ის მიერ. ამავე ანთოლოგიას მოპოვებული აქვს World Fantasy Award ჯილდო წლის საუკეთესო ანთოლოგიის ნომინაციაში გამარჯვებისათვის. გის და ვანდიენის მეორე ისტორია "The Small One" გამოცა Fantastic Stories-მა 1980 წელს. 1995 წლამდე იგი აგრძელებდა წერას როგორც მეგან ლინდჰოლმი. ლინდჰოლმის პირველი რომანი „Harpy's Flight“ (ჰარპის ფრენა) გამოქვეყნდა Ace-ის მიერ 1983 წელს. 

### შემოქმედება როგორც „რობინ ჰობი“
რობინ ჰობი არის ლინდჰოლმის ფსევდონიმი, რომელსაც იგი იყენებდა ფენტეზის ჟანრის ნაწარმოებების წერისას. ფსევდონიმი პირველად გამოჩნდა 1995 წელს.

რობინ ჰობის პირველი რომანი „მკვლელის შეგირდი“, შემდგომში  გახდა სამი ტრილოგიისაგან შემდგარი კომპლექტის პირველი ტომი. 2003 წლისთვის რობინ ჰობს გაყიდული ჰქონდა თავისი ცხრა ნაწარმოების მილიონზე მეტი ეგზემპლარი.

1998-2000 წლებში რობინ ჰობმა გამოუშვა მეორე ტრილოგია (Liveship Traders Trilogy), რომელიც მოგვითხრობს ისტორიას გემზე მცხოვრები ოჯახის შესახებ. 
2009-2013 წლებში მან გამოუშვა ოთხი რომანი, რომლებიც ერთიანდებიან სერია „ველური წვიმის ქრონიკებში“. 

„ჯარისკაცის ძის“ ტრილოგია (The Soldier Son trilogy) არის ჰობის ერთადერთი რომანი რომლის მოქმედებაც არ ვითარდება „Realm of the Elderlings series“-ის სამყაროში.

## პირადი ცხოვრება
ამჟამად ლინდჰოლმი ორივე სახელით აქვეყნებს ნაწარმოებებს. იგი ცხოვრობს ვაშინგტონში.

## რესურსები ინტერნეტში
*ოფიციალური საიტი როგორც მეგან ლინდჰოლმი
*ოფიციალური საიტი როგორც რობინ ჰობი
*Megan Lindholm at the Internet Speculative Fiction Database
*Robin Hobb at the Internet Book List
*Megan Lindholm at the Internet Book List
*Robin Hobb at Fantasy Literature
*Robin Hobb ატ Library of Congress Authorities, with 21 catalog records
*Margaret Ogden (no records) and Megan Lindholm (10) at LC Authorities

### ინტერვიუები
*Interview  conducted by Annaïg Houesnard for Elbakin.net during "Les Imaginales" 2008.
*Interview conducted by Rob Bedford for sffworld.com
*Interview conducted by Patrick for sffworld.com
*Interview on wotmania.com
*Hobb, Robin (May 20, 2011). "ITW: Robin Hobb". KissMyGeek (Interview) (in French). Interviewed by Maïté Hoste. Archived from the original on 2018-09-29.
*Hobb, Robin (September 20, 2005). "My Six Duchies Session with Robin Hobb" (Interview). Interviewed by Jay Tomio. Archived from the original on 2018-10-22.

## სქოლიო
კატეგორია:დაბადებული 1952
კატეგორია:დაბადებული 5 მარტი
კატეგორია:ამერიკელი მწერლები
კატეგორია:ამერიკელი ფენტეზი მწერლები
კატეგორია:ამერიკელი ქალი რომანისტები
კატეგორია:ფსევდონიმიანი ქალი მწერლები
კატეგორია:XX საუკუნის ამერიკელი რომანისტები
კატეგორია:XX საუკუნის ფსევდონიმიანი მწერლები
კატეგორია:XXI საუკუნის ფსევდონიმიანი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები